“แบงก์” หั่นดอกเบี้ยฉุดหุ้นไทยพลิกปิดลบ KBANK กดดัชนีมากสุด 2.16 จุด!
"แบงก์" หั่นดอกเบี้ยฉุดหุ้นไทยพลิกปิดลบ KBANK กดดัชนีมากสุด 2.16 จุด!
"แบงก์" หั่นดอกเบี้ยฉุดหุ้นไทยพลิกปิดลบ KBANK กดดัชนีมากสุด 2.16 จุด!
14 ส.ค. 2562

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,619.45 จุด ลบ 0.78 จุด หรือ 0.05% สูงสุดที่ระดับ 1,640.92 จุด ต่ำสุดที่ระดับ 1,612.09 จุด ด้วยมูลค่าการซื้อขาย 7.13 หมื่นล้านบาท
โดยระหว่างวันดัชนีได้ปรับตัวขึ้นไปทำจุดสูงสุดที่ระดับ 1,640.92 จุด และพลิกปรับตัวลดลงมาต่ำสุดที่ระดับ 1,612.09 จุด จากแรงกดดันของหุ้นกลุ่มธนาคาร ภายหลังมีการรายงานข่าวว่า ธนาคารพาณิชย์เตรียมปรับลดอัตราดอกเบี้ยเงินให้สินเชื่อเอ็มโออาร์ (MOR) หรืออัตราดอกเบี้ยสำหรับลูกค้ารายใหญ่ชั้นดี ประเภทเงินเบิกเกินบัญชี (Minimum Overdraft Rate) และปรับลดอัตราดอกเบี้ยเงินให้สินเชื่อเอ็มอาร์อาร์ (MRR) หรืออัตราดอกเบี้ยลูกค้ารายย่อยชั้นดี (Minimum Retail Rate) ลง 0.25% โดยมีผลตั้งแต่วันที่ 15 สิงหาคม พ.ศ. 2562
โดยพบว่าหลักทรัพย์ที่กดดันดัชนีมากสุด 5 อันดับแรก คือ ธนาคารกสิกรไทย จำกัด (มหาชน) หรือ KBANK, ธนาคารไทยพาณิชย์ จำกัด (มหาชน) หรือ SCB, ธนาคารกรุงเทพ จำกัด (มหาชน) หรือ BBL, ธนาคารกรุงศรีอยุธยา จำกัด (มหาชน) หรือ BAY และ ธนาคารกรุงไทย จำกัด (มหาชน) หรือ KTB
หุ้นกดดัชนีวันนี้
